《春兴 其十九》
明代·黎景义

杜鹃枝上月三更，欲化西园蝶未成。眼底看春春欲暮，此中多恨恨难平。

纵横词翰千秋事，独抱风流万古情。

莫笑书生无燕颔，论功还欲请长缨。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。